I 2008 ønsket det norske landslaget i spesielt hopp å delta i lagkonkurransen i kombinert i NM, som en del av treningen på slutten av sesongen. Det var usikkert om hopperne ville få lov til å delta, fordi det konkurreres med kretslag i NM og hopperne ikke tilhørte samme skikrets. Hopperne fikk likevel delta. Det ene laget, med Henning Stensrud, Anders Bardal og Morten Solem, ble nummer 9 av de 22 lagene som deltok, mens det andre laget, med Roar Ljøkelsøy, Lars Bystøl og Anders Jacobsen, ble nummer 10.